# Barrera legal

### De Viquipèdia

La barrera legal (també coneguda com barrera electoral) és la quantitat mínima de vots que necessita una llista electoral per a tenir dret a què li sigui aplicada la fórmula electoral i poder participar així en el repartiment d'escons.

La barrera legal es fa servir tant en sistemes electorals proporcionals com en sistemes majoritaris amb la fórmula de majoria absoluta. La barrera pot consistir en un percentatge mínim de vots o bé en una quantitat mínima de vots i busca impedir l'excessiva fragmentació de les institucions.

La barrera legal varia força d'un país a un altre. D'entre els sistemes proporcionals amb una barrera més baixa hom troba Israel, on es requereix aconseguir un 2% dels vots per entrar al Knesset. A Espanya, la barrera electoral està situada al 3% per a les eleccions al Congrés de Diputats[1] i al 5% per a les eleccions municipals[2]. Quant a les eleccions autonòmiques, la barrera varia en funció de la Comunitat autònoma; així a les eleccions al Parlament de Catalunya cal un 3%, mentre que a les eleccions valencianes es requereix un 5%.

També varia el territori en què cal superar la barrera electoral. Així, mentre que a les eleccions al Congrés de Diputats i al Parlament de Catalunya la barrera del 3% es calcula circumscripció per circumscripció, en altres comicis es pren en compte el conjunt del territori. Aquest és el cas de les eleccions a les Corts Valencianes o de les eleccions al Bundestag alemany.

## [edita] Bibliografia

TORRENS, Xavier: Los sistemas electorales, a CAMINAL BADIA, Miquel (ed.), Manual de Ciencia Política (1999), Madrid: Tecnos. ISBN 84-309-3363-8

## [edita] Notes

1. ↑ Vegeu l'article 163.1.a de la Llei Orgànica 5/1985, de 19 de juny, del règim electoral general.
2. ↑ Vegeu l'article 180 de l'esmentada llei.

| Aquest article sobre política és un esborrany i possiblement li calgui una expansió substancial o una bona reestructuració del seu contingut. Per això, podeu ajudar la Viquipèdia expandint-lo i millorant la seva qualitat traduint d'altres Viquipèdies, posant textos amb el permís de l'autor o extraient-ne informació.

Obtingut de "http://ca.wikipedia.org../../../b/a/r/Barrera_legal.html"

Categories: Viquipèdia:Esborranys de política | Sistemes electorals

##### Views

- Article
- Discussió
- Revisió actual

##### Cerca

##### En altres llengües

- Dansk
- Deutsch
- English
- Esperanto
- Español
- Eesti
- Suomi
- עברית
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português